ઝવેરીબજારમાં છેલ્લાં ૮૦ વર્ષથી મોહનલાલ એસ. મીઠાઈવાલા નામની દુકાન ચાલી રહી છે. આ દુકાનના ઇન્ચાર્જ અશોક શર્માએ આ વિશે મિડ-ડે LOCALને જણાવ્યું હતું કે ‘બ્લાસ્ટ પછી ઝવેરીબજારમાં આ રીતે પાર્કિંગ ઝોન બનતાં એની સજા વેપારીઓને મળી રહી છે. વાહનોને અંદર આવવા ન મળતું હોવાથી ગ્રાહકોની સંખ્યામાં પણ ખૂબ ઓછી થઈ ગઈ છે. બજારમાં દુકાનમાલિકોની અમુક જ ગાડીઓ અવરજવર કરતી હોય છે. અહીંના મોટા વેપારીઓ ધંધો કરતા હોવાથી વધુ જોખમ લઈને આવતા-જતા હોય છે એટલે અસામાજિક તત્વોને વેપારીઓની ગાડી આઇડેન્ટિફાઈ થવા લાગી છે. એથી સુરક્ષાને બદલે વેપારીઓ માટે અસુરક્ષા વધી ગઈ છે. આ ઝોનને હવે જલદીમાં જલદી દૂર કરવો જોઈએ. આ ઉપરાંત પોલીસને આ વિશે જણાવીએ તો એ વેપારીને કંઈ ન થવાની જવાબદારી લેવા જણાવે છે અને અમને ચૂપ કરી નાખે છે.’